stanford-oval/wikipedia huggingface dataset:
פאלאצו דולפין מאנין
תיאור

החזית תוכננה בשנים 1538–1547 על ידי יאקופו סנסובינו, שתכנן גם את פינת הפאלאצו. הוא עשוי מאבן איסטרית לבנה ויש לו קשתות עגולות רחבות.
בקומה התחתונה יש שש קשתות הנתמכות על ידי שבעה עמודים, אשר ממשיכות כעמודים האיונים והקורינתיים של הקומות העליונות. לאלה יש אותו מספר חלונות בצדדים, בעוד שבמרכזם שני חלונות מרובעים.
בארמון חצר פנימית, ממנה מוביל גרם מדרגות גדול אל הקומות העליונות.
לקריאה נוספת

Brusegan, Marcello (2005). I palazzi di Venezia. Rome: Newton Compton. ISBN 88-541-0820-0.
עירוני רחובות

עירוני רחובות היא קבוצת כדוריד ישראלית מהעיר רחובות, המשחקת בליגה הלאומית. הקבוצה אירחה בעבר באולם "ברזילי" ברחובות שמכיל 1,000 מקומות. בעונת 2015/2014 עברה להיכל הספורט שנבנה בתיכון "קציר" בעיר ומכיל 500 מקומות.
בעבר נקראה הקבוצה "מכבי רחובות" ולקחה אליפויות וגביע בשנות ה-50 וה-60. בשנת 2002 התפרקה קבוצת מכבי, וב-2005 הוקמה הקבוצה מחדש בשם "עירוני רחובות".
היסטוריה

בשנות ה-30, נוסדה קבוצת הכדוריד "מכבי רחובות", כשאז שיחקו במתכונת של 11 שחקנים בקבוצה והיא קטפה הישגים רבים. באותן שנים התקיימו משחקי הכדוריד של המכביות השונות ברחובות.
לאחר הפסקה עקב מלחמת העולם השנייה ובהמשך מלחמת העצמאות, חודשה הפעילות בכדוריד במתכונת מצומצמת במכביה השלישית, שהתקיימה בשנת 1950. "מכבי בצלאל רחובות" הייתה הרוח החיה של המשחק בארץ באותה תקופה ובראשם השחקן המצטיין, אורי כהן, שארגן בשנת 1951 את מפעל הכדוריד הראשון לזכרם של צבי גוטליב ואליהו אליאב, חברי "מכבי רחובות", שנספו במלחמת העולם השנייה. מרדכי מוקסיי,  משחקני הקבוצה של התקופה, רכש עבור השחקנים תלבושת אדומה ומאז כונו שחקני מכבי רחובות בשם "השדים האדומים".
בשלהי שנת 1951 החלה לפעול הליגה בכדוריד. השחקנים הבולטים במכבי רחובות בשנות ה-50 היו אורי כהן, נוטמן, צ'רני, בועז לודמילובסקי, רוטנשטייך, שייבה, שני, יעקב פיינשטיין, אברהם קנטי (השוער), נחום גורביץ, חיים שפק, עמיהוד שני, יחזקאל הרמלך, עזי חייט, והשוער גדעון (גיגי) כהן (אחיו של אורי כהן). עונת 1954/1955 הייתה העונה הרשמית הראשונה בליגה תחת התאחדות הכדוריד בישראל ומכבי רחובות הייתה הקבוצה שזכתה בתואר האליפות הראשון בתולדות הכדוריד במדינת ישראל. כמו כן היא זכתה פעמיים רצוף לאחר מכן. בשנת 1958/1959 החל לפעול מפעל גביע המדינה בכדוריד, ומכבי רחובות הייתה הראשונה שזוכה גם בתואר זה (וזהו גם התואר האחרון שלה עד היום). לאחר מכן בעונות 1959/1960 ו-1962/1963 זכתה הקבוצה באליפויות נוספות.
בשנות ה-70 ירדה קרנה של הקבוצה, ומאז אמצע שנות ה-80 החלה תקופת דעיכה של הקבוצה ביחד עם יריבתה העירונות הפועל רחובות, וההגמוניה בכדוריד הישראלי עברה לקבוצות מראשון לציון. לאחר התפרקות הקבוצה במקביל ליריבתה העירונית הפועל, הקמת קבוצה מאוחדת בתחילת המילניום לא הועילה והסתיימה בפירוקה של הקבוצה הבוגרת סופית בשנת 2002.
עם זאת, גם בשנים שהמועדון לא התקיים נמשך טיפוח צעירי העיר בבתי הספר לכדוריד בהנחיית המאמן אמיתי דיין. רבים מתוכם בלטו כשחקנים בקבוצות צמרת ובנבחרת ישראל, ביניהם גל אברהם, עמיר שור וחן בירנבאום.
בשנת 2005 הוקמה קבוצת "עירוני רחובות" שהתבססה על השם, המסורת, המגרש והתשתיות של מכבי רחובות. הקבוצה הורכבה משחקנים בוגרי קבוצת הנוער, רובם חיילים משוחררים, ששבו לפעילות לאחר הפסקה בת שלוש שנים עקב שירותם הצבאי. הקבוצה חידשה את פעילותה בליגה הארצית (השלישית), עלתה מיד לליגה הלאומית (השנייה) והצליחה במאבק עלייה גם לליגת העל (הראשונה), בה היא משחקת כיום.
תארים

אליפויות (5):
גביע המדינה :
זכייה (1): ("מכבי רחובות": 1958/1959)
סגנות (2): ("עירוני רחובות": 1999/2000, 2000/2001)
סגל הקבוצה לעונת 2019/2020

מעודכן ל- 28 בספטמבר 2019:
מנהל הקבוצה: מוטי ולוסקו
פיזיוטרפיסט: מור פרץ
ראו גם

מכבי רחובות (כדורסל)
מכבי רחובות (כדורגל)
לקריאה נוספת

"ואלה תולדות ... כדוריד רחובות" מאת הלל ורד.
הערות שוליים

↑  הקבוצה נקראה על שמו של בצלאל לינדה, ספורטאי ומפקד מחלקה בצה"ל, שנפל במלחמת העצמאות והיה חברם של מייסדי הקבוצה.
↑  מרדכי מוקסיי, בנוסף להיותו שחקן במכבי רחובות, היה גם רכז הפועל ברחובות, לכן היה רגיל לרכוש תלבושות ספורט אדומות.
פטרוס רמוס

| --- | --- |

 לידה:  1515 Cuts, ממלכת צרפת 
 פטירה:  26 באוגוסט 1572 (בגיל 57 בערך) פריז, ממלכת צרפת 
 שם לידה:  Pierre de la Ramée 
 ענף מדעי:  פילוסופיה, לוגיקה, translations from Latin, מתמטיקה, פילולוגיה, תרגום לצרפתית 
 מקום לימודים:  קולז' דה נוואר (1536) 
 מנחה לדוקטורט:  Johannes Sturm 
 מוסדות:  קולז' דה פראנס (1551–1572)  collège de Hubant  אוניברסיטת היידלברג (1562–1563)  בפסקה זו 2 רשומות נוספות שטרם תורגמו 
 תלמידי דוקטורט:  תאודור צווינגר, Johannes Heurnius 
 
פטרוס רמוס (בלטינית: Petrus Ramus, בצרפתית: Pierre de la Ramée;‏ 1515 – 26 באוגוסט 1572, פריז) היה פילוסוף, לוגיקן ומורה צרפתי אשר התפרסם בביקורת על אריסטו.
פטרוס רמוס נולד בפיקרדיה למשפחה אצילה אך ענייה, אביו היה עובד אדמה. פייר הצעיר עבר להתגורר בפריז, עבד תחילה בעבודה פיזית עם דודו הנגר, אחר כך כמשרת של בן אצולה, ובזכות זאת קיבל רשות לשמוע הרצאות בסורבון. הוא עמד בדרישות הלימודים ולאחר קבלת תואר החל ללמד. כבר בעבודת סיום התואר בשנת 1536 הוא נתן ביקורת נוקבת על עבודות של אריסטו.
בשנת 1543 הוא פרסם שתי יצירות Dialecticae partitiones ad Academiam Parisiensem ו-Aristotelicae animadversiones. הספרים כללו ביקורת על סכולסטיקה והולידו התנגדות מצד הנהלת האוניברסיטה. בספרים אלו הוא לראשונה השתמש בביטוי Altera pars Petri. בשנת 1544 הוא סולק מעבודה בסורבון וספריו נשרפו. בשנת 1547 הוא קיבל רשות להמשיך בהרצאות. באותה תקופה הוא פרסם הערות ליצירות של מרקוס טוליוס קיקרו וקווינטיליאנוס. גם על עבודות אלו נמתחה ביקורת מצד ראשי סורבון אך הודות לעמדה של שארל, קרדינל לורן, פטרוס רמוס מונה לפרופסור בקולז' דה פראנס. בשנת 1559 הוא פרסם ספר על דקדוק לטיני ובהמשך ספרים על דקדוק יוונית עתיקה וצרפתית. בשנת 1562 רמוס פרסם הצעה לרפורמה בניהול האוניברסיטה Advertissements sur la reformation de l’université de Paris, au Roy שכללה בין היתר צמצום סטודנטים ותשלום לפרופסורים מצד הממשל.
פטרוס רמוס גם כתב מספר ספרים במתמטיקה.
בשנת 1561 רמוס עבר לנצרות פרוטסטנטית ובעקבות כך בשנת 1568 נאלץ לעזוב את צרפת. הוא חזר לצרפת מספר פעמים אך בסופו של דבר נהרג במהלך טבח ליל ברתולומאוס הקדוש. לדעת הציבור פרופסור ג'אן שרפנטייה היה אשם ברצח.
ספריו

Aristotelicae Animadversiones‏, 1543
Brutinae questiones ‏, 1547
Rhetoricae distinctiones in Quintilianum‏, 1549
Dialectique‏, 1555
Arithmétique‏, 1555
De moribus veterum Gallorum (Paris, 1559; second edition, Basel, 1572)
Liber de Cæsaris Militia Paris‏, 1584
Advertissement sur la réformation de l'université de Paris, au Roy‏, 1562
Three grammars: Grammatica latina (1548), Grammatica Graeca (1560), Grammaire Française (1562)
Scolae physicae, metaphysicae, mathematicae (1565, 1566, 1578)
Prooemium mathematicum‏, 1567
Scholarum mathematicarum libri unus et triginta‏, 1569
Commentariorum de religione christiana‏, 1576
פאלי (הונגריה)

| --- | --- |
סמל פאליסמל פאלי

 מדינה:  הונגריה הונגריה
 חבל:  מערב טרנסדנוביה
 מחוז:  גיור-מושון-שופרון גיור-מושון-שופרון
 נפה:  נפת צ'ורנה
 שטח:  19.57 קמ"ר
 אוכלוסייה:  ‏
  ‑ בכפר:  393 (1 בינואר 2024)
 קואורדינטות:  47°28′38″N 17°10′05″E﻿ / ﻿47.47725°N 17.168080555556°E﻿ / 47.47725; 17.168080555556 
 אזור זמן:  UTC +1
 http://www.pali.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פאלי(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פאלי  he tabBackground:;tabBorder:#aaa;defaultTab:0;
 
פאלי (בהונגרית: Páli) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בפאלי מספר התושבים נמצא בירידה. כך, בשנת 1990 חיו בכפר 456 תושבים, ובשנת 2019 רק 414 תושבים.
יהודי פאלי

בפאלי חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1880 | 17 | 1,359 |
| 1910 | 20 |  |
| 1920 | 14 |  |
| 1930 | 6 |  |
| 1941 | 4 | 1,176 |
הערות שוליים

↑  נתוני הכפר באתר הלמ"ס ההונגרי
↑  תיעוד תושבים יהודיים באזור צ'ורנה
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת צ'ורנה |
| --- | --- | --- |
| יישובים | צ'ורנה • אצ'לג • באגיוגסובאט • ברבץ' • בודונהיי • בוגיוסלו • בשארקאן • צקוהאזה • דר • אגייד • פאראד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד  • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סאן • סיל • סילשארקאן • טארנוקרטי • ז'בהאזה • ואג |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
עצם הזרוע

| --- | --- |

 
 תמונה תלת־ממדית של עצם הזרוע. אפשר להקיש על התמונה ולסובב עם מקש שמאלי בעכבר לכל הכיוונים, כדי לראות את המבנה המדויק
 שיוך:  set of bones of free part of upper limb 
 מיקום אנטומי:  זרוע 
 אספקה עורקית:  nutrient arteries of humerus 
 תיאור ב:  האנטומיה של גריי (מהדורה 20) (209) 
 מזהים
 לטינית (TA98):  humerus 
 טרמינולוגיה אנטומיקה:  A02.4.04.001 
 TA2 (2019):  1180 
 FMA:  13303 
 קוד MeSH:  A02.835.232.087.090.400 
 מזהה MeSH:  D006811 
 מערכת השפה הרפואית המאוחדת:  C0020164 
 
עצם זרוע ימין. משמאל מבט קדמי, מימין מבט אחורי. 1.ראש, 2.צוואר אנטומי, 2a.צוואר ניתוחי, 3. גבשושית גדולה, 4.גבשושית קטנה, 5.הַמַּעֲנִית הַבֵּין גַּבְשׁוּשִׁיתִית, 6.גבששת הדלתא, 7.עילית העלי הצידית, 8.ראשיש, 9.סליל, 10.עילית העלי התיכונה.
עצם הזרוע (TA: Humerus) היא העצם הארוכה ביותר של הזרוע. היא נמצאת בין הכתף למרפק. בשלד, עצם הזרוע ממוקמת בין עצם השכם בצידה המקורב, לעצמות החישור והגומד בצידה המרוחק. זוהי העצם הגדולה ביותר בגפה העליונה.
מבנה אנטומי

אפשר לחלק את עצם הזרוע לשלושה אזורים:
מבנה אנטומי > חלק עליון (מקורב)

החלק העליון כולל את ראש העצם המעוגל, המופרק עם עצם השכם. מרוחק מהראש, נמצא הצוואר האנטומי (Collum anatomicum humeri) ובהמשך בולטות שתי גבשושיות (הגדולה והקטנה, בלועזית – Tuberculum majus, Tuberculum minus). לגבשושיות מחוברים השרירים מסובבי הכתף. בין שתי הגבשושיות, נמצא חריץ (מענית) שדרכו עובר גיד הראש הארוך של שריר הזרוע הדו ראשי. האזור שמתחת לגבשושיות, שם העצם צרה יחסית, נוטה להשבר יותר מאזורים אחרים בעצם. תכונה זאת העניקה לו את השם הצוואר הניתוחי (Collum chirurgicum humeri).
מבנה אנטומי > גוף עצם הזרוע

לאורך גוף הזרוע מתחברים שרירים שונים. באמצע אורך הגוף, אפשר לזהות את גבששת הדלתא (Tuberositas deltoidea), אליה מתחבר שריר הדלתא. בהכללה, אפשר לומר שכל השרירים הנאחזים בעצם מגבששת הדלתא ומעלה, מניעים את הזרוע וכל השרירים הנאחזים בעצם הזרוע, למטה מגבששת הדלתא, מניעים את המרפק. יוצא מהכלל הוא שריר הזרוע התלת ראשי, שנאחז לאורך מרבית חלקו האחורי של גוף עצם הזרוע.
עצב החישור, שנע בצורה סלילית מסביב לגוף העצם, בחלק הצידי, מותיר את חותמו בדמות חריץ רדוד מתאים (Sulcus nervi radialis).
מבנה אנטומי > חלק תחתון (מרוחק)

החלק התחתון שטוח יותר מגוף העצם ומסתיים במשטח מפרקי רחב. משני צידיו בולטים עיליות העלים (Epicondylus) הצידית והתיכונה.
בחלק הצידי של קדמת המשטח המפרקי, נמצא רֹאשִׁישׁ הזרוע (Capitulum humeri) שצורתו בליטה כדורית, אליו מופרקת עצם החישור. בצד התיכון של המשטח המפרקי, נמצא הסליל (Trochlea humeri). לסליל, העוטף את הקצה התחתון של עצם הזרוע, צורה המזכירה גלגלת. דרכו, מופרקת עצם הזרוע עם עצם הגומד.
עִלִּית הָעֱלִי הצידית, קטנה יותר ופחות בולטת מעלית העלי התיכונה. שתיהן משמשות כנקודות חיבור מרכזיות לשרירי האמה. מחוברים אליהן, בין היתר, הגיד המשותף של פושטי כף היד והגיד המשותף של כופפי כף היד, בהתאמה.
ראו גם

עצמות - מונחים
שבר בהומרוס
עריכה אנליטית

.
עריכה אנליטית, המכונה גם "עריכה המשכית" היא סגנון העריכה הנרטיבי השלט בקולנוע ובטלוויזיה. המטרה של העריכה האנליטית היא לרכך את חוסר ההמשכיות הטבוע בתהליך העריכה ולבסס התאמה לוגית בין שוטים (קטעי צילום), כך שהפעולה העלילתית תיראה ברורה והמשכית. ברוב הסרטים, התאמה לוגית זו מושגת על ידי חיתוך המשכי, כלומר חיתוך המדגיש תיאום של חלל וזמן בין השוטים. העריכה האנליטית היא טכניקה המשמשת ברוב סרטי העלילה כיום.
טכניקות העריכה האנליטית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עקרונות יסוד בעריכה אנליטית
שוט מכונן
בעריכה האנליטית הקלאסית, שוט מכונן (Establishing Shot) הוא כינוי לשוט שמטרתו היא להציג את זירת הפעולה שבה מתרחשת הסצנה, ולעיתים אף להציג את מכלול הדמויות שיוצגו בסצנה, כאשר בהמשכה הדמויות יוצגו ממרחקי צילום קרובים יותר. השוט המכונן מצוי בקירוב רב לתחילתה של הסצנה, ולרוב זהו השוט הראשון. בדרך כלל, שוט מכונן הוא שוט של צילום מרחוק.
סצנה יכולה להכיל יותר משוט מכונן אחד. למשל, אם במהלך הסצנה הדמויות זזות ונעות במרחב זירת הפעולה כאשר הן מצולמות בצילום מקרוב, מקובל לחזור לשוט מכונן מחדש (Re-Establishing Shot), על מנת שמיקומן של הדמויות במרחב יהיה ברור לצופים.
טכניקות העריכה האנליטית > עיקרון שלושים המעלות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עקרון 30 המעלות הוא קו מנחה בסיסי בעריכת סרטים, אשר קובע כי על המצלמה לזוז לפחות ב-30° בין שוטים שונים המחוברים זה אחר זה והמציגים אותו נושא. שינוי זה של פרספקטיבה גורם לשוטים להיראות שונים דיים כדי להימנע מג'אמפ קאט. מילוי אחר עיקרון זה עשוי לרכך את האפקט של שינוי מרחק השוט, לדוגמה - שינוי ממדיום שוט לקלוז אפ. תזוזה בזווית גדולה מדי עלולה להפר את חוק מאה שמונים המעלות.
חיתוך מן הכלל אל הפרט
חיתוך בעריכה מצילום כללי של הסצנה אל פרט מסוים, אובייקט, דמות או כמה מהם ביחד. חיתוך כזה מכניס את הצופה אל תוך הסצנה וממקד את תשומת ליבו בפרטים מסוימים בה ובכך הוא יכול להעיד על משמעותם.
חיתוך בתנועה
עקרון של העריכה הקלאסית השואף שכל שוט יתחיל ויגמר בתנועה שמושכת את תשומת ליבו של הצופה ומטשטשת את המעבר בין השוטים.
עקרון מאה ושמונים המעלות
בעריכה קלאסית מקובל כי הצילומים של סצנה יעשו מצד אחד של ההתרחשות. תנועת המצלמה היא רק בתחום של 180 מעלות ביחס למרחב.
התאמת כיווני המבט
התאמת זווית מבטם של הדמויות למיקומם במרחב. כלומר, אם דמות נמצאת בצד שמאל של הצילום המכונן היא תביט לימינה כאשר היא תהיה בקלוז-אפ.
ראו גם

Shot Reverse Shot
שוט הסחה
Eye Line Match
חיתוך על תנועה
עריכה צולבת
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
פד ג'אדגט

| --- | --- |

 לידה:  8 בספטמבר 1956 לונדון, הממלכה המאוחדת 
 פטירה:  3 באפריל 2002 (בגיל 45) לונדון, הממלכה המאוחדת 
 שם לידה:  Francis John Tovey
 שם במה:  Fad Gadget
 מוקד פעילות:  לונדון, ברלין
 תקופת הפעילות:  1980–2002 (כ־22 שנים)
 מקום לימודים:  לידס
 זרם:  גל חדש
 סוגה:  פוסט פאנק
 שפה מועדפת:  אנגלית
 כלי נגינה:  סינתיסייזר 
 חברת תקליטים:  מיוט
 www.fadgadget.co.uk
 פרופיל ב-IMDb
 
פרנסיס ג'ון טובי (באנגלית: Francis John Tovey; ‏8 בספטמבר 1956 – 3 באפריל 2002), הידוע גם בשם הבמה Fad Gadget, היה מוזיקאי וזמר אלקטרוני אוונגרדי בריטי.
ביוגרפיה

פרנק טובי נולד והתגורר כילד בעיר Bow. אביו, פרנק טובי האב היה סבל בשוק הדגים בילינגסגייט. בבית הספר, ניסה פרנק הצעיר ללמוד כלי נגינה רבים ושונים. הוא הבין שאין לו את הקואורדינציה כדי להיות מסוגל לנגן טוב מספיק באף אחד מהם, לכן התרחק מהרעיון לנגן מוזיקה, והחל לעסוק בצורות אמנות אחרות במקום.
מאוחר יותר למד אמנות חזותית ופנטומימה בפוליטכניון של העיר לידס. הוא הרגיש צורך להוסיף ליווי מוזיקלי לפנטומימה. אז חזר לנסות וליצור מוזיקה. הקטעים המוזיקליים הראשוניים שיצר נוצרו ממניפולציה של סאונד באמצעות הקלטה. טובי יצר שירים בסנגון הגל חדש והמוזיקה התעשייתית (אינדסטריאל) המוקדמת, ומיזג מבני פופ עם תכנותים אלקטרונים. המוזיקה המוקדמת שלו התאפיינה בשימוש בסינתיסייזרים בשילוב עם צלילים של חפצים שנמצאו, כולל מקדחות וסכיני גילוח חשמליים. מילות השיר העגומות, הסרקסטיות וההומוריסטיות האפלות שכתב היו מלאות בפרשנות חברתית נשכנית לנושאים כמו תיעוש, צרכנות, מיניות, תקשורת המונים, דת, אלימות במשפחה ודה-הומניזציה.
ביוגרפיה > חתימה בלייבל Mute

פרנק טובי חתם על אלבומיו, תחת שמו האמנותי, Fad Gadget בלייבל מיוט שהוקם באותו הזמן בידי דניאל מילר.
האלבום: Back to Nature היה האלבום השני שיצא הלייבל. באותה תקופה היו באולפני RMS רק שמונה רצועות. לטובי לא היה ניסיון אמיתי בהקלטה בסביבת אולפן, אז הוא השאיר את רוב קבלת ההחלטות לדניאל מילר. רוב הכלים המוקלטים באלבום הראשון היו שייכים לטובי, אם כי הוא השתמש גם בציוד השייך למילר; זה כלל סינתיסייזר ARP 2600. האלבום זכה להצלחה גדולה עבור ולכן הוחלט להפיק במהרה תקליט המשך בשם. שם התקליט השני היה "היד של ריקי". ההקלטה כללה את אשתו של טובי, ברברה בשירה. לאחר מכן, החלק הווקאלי עורבב עם חלקי הסינתיסייזר לתוך האאוטרו של השיר. טובי המשיך להקליט אלבום נוסף.
מורשת והשפעה

ג'ון פרושיאנטה, מהרד הוט צ'ילי פפרז, דירג את Under the Flag ב-40 האלבומים האהובים עליו ביותר בכל הזמנים.
להקת המטאל התעשייתי Ministry הקליטה קאבר לשיר "Ricky's Hand" באלבומם Hopiumforthemasses משנת 2024.
אלבומו Gag דורג במקום ה-76 ברשימת "100 אלבומי הפוסט- פאנק הטובים ביותר" של האתר טרבלזין.
דיסקוגרפיה

Fireside Favourites (1980)
Incontinent (1981)
Under the Flag (1982)
Gag (1984)
בתור פרנק טובי
Easy Listening for the Hard of Hearing (with Boyd Rice) (1984)
Snakes & Ladders (1986)
Civilian (1988)
Tyranny and the Hired Hand (1989)
Grand Union (1991)
Worried Men in Second-Hand Suits (1992)
הערות שוליים

↑  "INSIGHT: Terry Murphy « Home / A Depeche Mode website". Depeche-mode.com.
1 2 3 4 5 6  Goldstein, Dan (באפריל 1984). "Fad Gadget Interview". Electronics & Music Maker magazine (E&MM). {{cite news}}:  (עזרה)
1 2 3 4  Strauss, Neil (15 באפריל 2002). "Frank Tovey, 46, Industrial-Music Innovator". New York Times. נבדק ב-15 במאי 2008. {{cite news}}:  (עזרה)
↑  "PUBLISHED IN SIDE-LINE MAGAZINE Review of "Fad Gadget by Frank Tovey - A Retrospective In Sound And Vision (2dvd/dcd Mute)"". נבדק ב-13 במאי 2018. {{cite web}}:  (עזרה)
↑  "FAD GADGET BY FRANK TOVEY". 11 בספטמבר 2006. נבדק ב-13 במאי 2018. {{cite web}}:  (עזרה)
↑  Far Out Staff (4 בדצמבר 2020). "From Jimi Hendrix to Frank Zappa: John Frusciante's 40 favourite albums of all time". Far Out. Far Out Magazine. נבדק ב-21 בדצמבר 2020. {{cite web}}:  (עזרה)
↑  Treble staff (22 באוקטובר 2018). "The Top 100 Post-Punk Albums". Treble. Treble Media. נבדק ב-21 בדצמבר 2020. {{cite web}}:  (עזרה)
| --- | --- |
בקרת זהויות :  BNE: XX1763240  BnF: cb13970794p (data)  GND: 134380347  ISNI: 0000 0000 5940 3294  LCCN: no98017526  MusicBrainz: bfe4ef3f-318f-4d45-be4e-d1e5d872171e  NKC: xx0199611  VIAF: 203949   WorldCat (עם VIAF): 203949 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פד ג'אדגט".
פיטר ברוק (נהג מרוצים)

| --- | --- |

 לידה:  26 בפברואר 1945 ריצ'מונד, אוסטרליה 
 פטירה:  8 בספטמבר 2006 (בגיל 61) ג'דג'גנופ, אוסטרליה 
 לאום:  אוסטרליה 
 השכלה:  אוניברסיטת ברמינגהאם  Eltham High School 
 תקופת הפעילות:  ? – 8 בספטמבר 2006 
 פרסים והוקרה:  חבר מסדר אוסטרליה (9 ביוני 1980)  מדליית הספורט האוסטרלית 
 
פיטר ברוק (באנגלית: Peter Brock;‏ 26 בפברואר 1945 – 8 בספטמבר 2006) היה נהג מרוצים אוסטרלי. הוא ניצח בתחרויות רבות באוסטרליה, במשך 40 שנים היה חלק מקבוצת הולדן.
ביוגרפיה

פיטר ברוק נולד בפרבר של מלבורן, ויקטוריה שבאוסטרליה. לאחר סיום הלימודים בשנת 1965 הוא התגייס לצבא אוסטרליה. בשנת 1969 הוא לראשונה השתתף במרוץ מכוניות. בשנת 1972 הוא לראשונה ניצח במרוץ "בטהרסט" ועד לשנת 1987 ניצח במרוץ זה עוד שמונה פעמים. בשנת 2003 לאחר הפסקה של מספר שנים הוא ניצח פעם נוספת בתחרות זו.
פיטר ברוק השתתף שלוש פעמים במרוץ 24 השעות של לה מאן, בפעם הראשונה בשנת 1976. ב"לה מאן" ברוק היה נהג של מכוניות BMW ופורשה. אי הצלחתו במרוץ 1984 (שם הוא היה נהג משנה בצוות) גרמה לו אכזבה גדולה ולמעשה הוא לא חזר להתחרות מחוץ לאוסטרליה.
ברוק נהרג בשנת 2001 תוך השתתפות במרוץ מכוניות במכונית Daytona Sportscar.
במרוצת הקריירה ברוק ניצח ב-86 מרוצים באוסטרליה ומעל ל-200 פעמים היה בשלולת המהירים. בשנת 1978 ו-1980 הוא ניצח באליפות אוסטרליה. בניגוד לנהגי מרוצי מכוניות אוסטרלים אחרים, הוא לא השתתף בתחרויות רבות מחוץ לגבולות המדינה.
בעקבות ההצלחה במסלול המרוצים, ברוק הוזמן להנחות מספר תוכניות טלוויזיה. על חייו צולמו מספר סרטי תעודה, הראשון בשנת 1997 The Legend.
כהכרה להצלחותיו של פיטר ברוק, החל משנת 2006 מנצחי תחרות בטהרסט מקבלים Peter Brock Trophy. בשנת 2016 הוקרנה ברשת טלוויזיה אוסטרלית סדרת טלוויזיה Brock על חייו.
בשנת 1980 הוא התקבל למסדר אוסטרליה ובהמשך קיבל מספר עיטורים נוספים.
פוטס (עיירה בספרד)

פוֹטֶס (בספרדית: Potes) היא עיירה ורשות מוניציפלית בקהילה האוטונומית קנטבריה שבספרד, במרחק כ-100 קילומטר מערבה מסנטנדר. ממוקמת בגוש ההרים המרכזי של רכס פיקוס דה אירופה.
פרנסת המקום היא בעיקר מתיירות.
גלריה

מגדל אינפאנטנדו Torre del Infantado.
נהר קויאסה El río Quiviesa.
מפגש הנהרות קויאסה ודבה.
פיטר ברטון

| --- | --- |
אין תמונה חופשית
 לידה:  4 באפריל 1921 הממלכה המאוחדת של בריטניה הגדולה ואירלנד קנט, אנגליה, הממלכה המאוחדת של בריטניה הגדולה ואירלנד
 פטירה:  21 בנובמבר 1989 (בגיל 68) הממלכה המאוחדת לונדון, אנגליה, הממלכה המאוחדת
 מדינה:  הממלכה המאוחדת הממלכה המאוחדת
 תקופת הפעילות:  1950–1989 (כ־39 שנים)
 פרופיל ב-IMDb
 
פיטר ריי ברטון (באנגלית: Peter Ray Burton;‏ 4 באפריל 1921 – 21 בנובמבר 1989) היה שחקן קולנוע וטלוויזיה אנגלי.
הוא ידוע בעיקר כמי שגילם את מייג'ור בוטרויד בסרט הראשון בסדרת סרטי ג'יימס בונד, "ד"ר נו". ברטון הופיע שוב בשני סרטים נוספים של ג'יימס בונד מבלי שקיבל על כך קרדיט: תחילה כקצין חיל האוויר המלכותי ב"כדור הרעם" ומאוחר יותר כסוכן חשאי ב"קזינו רויאל".
מלבד תפקידיו בסרטי ג'יימס בונד הוא כיכב במספר סרטים נוספים ובסדרות טלוויזיה.
הערות שוליים

↑  Dr. No (1962) – Cast, Screenonline
| --- | --- |
בקרת זהויות :  ISNI: 0000 0001 3358 651X  LCCN: no2013068907  VIAF: 304792823   WorldCat (עם VIAF): 304792823
פאלאצו דיי פריורי

| --- | --- |

 מידע כללי
 סוג:  ארמון העיר 
 כתובת:  piazza IV Novembre - Perugia, Corso Vannucci, 16 - Perugia 
 מיקום:  פרוג'ה 
 מדינה:  איטליה 
 הקמה ובנייה
 תקופת הבנייה:  ?–1443
 תאריך פתיחה רשמי:  1443 
 סגנון אדריכלי:  אדריכלות גותית 
 קואורדינטות:  43°06′43″N 12°23′19″E﻿ / ﻿43.111944444444°N 12.388611111111°E﻿ / 43.111944444444; 12.388611111111
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןפאלאצו דיי פריורי(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןפאלאצו דיי פריורי
 
פאלאצו דיי פריורי (איטלקית: Palazzo dei Priori), הנמצא בעיר פרוג'ה, נחשב לאחד המבנים העירוניים החשובים שנבנו במחצית השנייה של ימי הביניים (המאה ה-10 עד המאה ה-13) בידי עיריות באיטליה, בתקופה שבה העירייה הייתה ממשלת העיר.
הארמון שימש למטרה זו בשנים 1293–1443. היום זה עדיין מקום מושבה של חלק מהעירייה. בארמון נמצא  "אולם הנוטריונים" (Sala dei Notari), משכנה של גילדת החלפנים (Collegio del Cambio) מהמאה ה-15 ובו אולם להכרזות מסחריות (Sala dell'Udienza del Cambio) ומשכנה של גילדת הסוחרים (Collegio della Mercanzia). בקומות העליונות של הארמון שוכנת הגלריה הלאומית של אומבריה.
הארמון נקרא על שם הפריורי, הסמכות הפוליטית העליונה, ששלטה בעיר בימי הביניים.
הארמון ניצב בהשתלבות של עורק התחבורה המרכזי של העיר מימי הביניים, קורסו ואנוצ'י (Corso Vannucci) לכיכר המרכזית של העיר.